 „БАС“- Београдска аутобуска станица а.д. Београд, са седиштем у Београду – Нови Београд, ул. Антифашистичке борбе 46, ПИБ: 100000694, као власник непокретности, објављује


ЈАВНИ ПОЗИВ
за пoдношење пријава за учешће у поступку који се спроводи ради отуђења непокретности у својини „БАС“- Београдска аутобуска станица а.д. Београд


1. Предмет продаје:
Непокретности у власништву  „БАС“- Београдска аутобуска станица а.д. Београд, које се налазе на катастарској парцели број 13532/1 КО Чукарица (Београд):
1) Зграда пословних услуга “Ресторан Голф“ – број објекта 1, површине 515 м2, спратности По+П+Пк, заједно са посебним деловима који се налазе у оквиру истог и то :
· Пословни простор угоститељства (кроз подрум и приземље), евиденцијски број 1, број посебног дела 1, површине 816 м2, 
· Пословни простор за који није утврђена делатност, евиденцијски број 2, број посебног дела 2, површине 283 м2
2) Помоћна зграда, број објекта 6, површине 127 м2
3) Зграда угоститељства- отворена тераса, број објекта 7, корисне површине 828 м2
4) Пословна зграда за коју није утврђена делатност, број објекта 8, корисне површине 294 м2, конструктивно и функционлно повезана са објектом бр. 1.
     заједно са земљиштем под наведеним објектима.

2. Достављање пријава:
Пријаве се достављају у затвореној коверти најкасније до 08. октобра 2025. године до 12 часова, лично или поштом на адресу:

„БАС“- Београдска аутобуска станица а.д. Београд
Милутина Миланковића 34
11070 Нови Београд
са назнаком: „Пријава за куповину непокретности - Јавни позив“
Пријаве послате поштом потребно је да пристигну на адресу Друштва  до наведеног времена. Пријаве пристигле после нaзначеног времена биће одбачене као неблаговремене.

3. Услови и начин пoдношења пријава:
I Правна лица
[bookmark: _Hlk206538479]Потпуна пријава правног лица мора да садржи назив, седиште, ПИБ, матични број, број телефона, електронску адресу (e-mail), име особе за контакт и потпис овлашћеног лица у правном лицу.
Правна лица достављају:
· Попуњен образац пријаве
· Попуњен образац изјаве о прихватању свих услова из јавног позива
· [bookmark: _Hlk206459897]Попуњен образац изјаве подносиоца пријаве о обиласку локације
· Извод из регистра привредних субјеката (не старији од датума објављивања огласа)
· Потврду о пореском идентификационом броју

II Физичка лица
Потпуна пријава физичког лица мора да садржи име и презиме, адресу, број личне карте, матични број, број телефона и електронску адресу (e-mail) 
Физичка лица достављају:
· Попуњен образац пријаве
· Попуњен образац изјаве о прихватању свих услова из јавног позива
· Попуњен образац изјаве подносиоца пријаве о обиласку локације
· Фотокопију личне карте

Обрасци пријаве и изјава морају бити читко попуњени и потписани
Право учешћа у даљем поступку имају само она лица која поднесу благовремену и потпуну пријаву са траженом припадајућом документацијом.
У случају да подносиоца пријаве заступа пуномоћник, доставља се пуномоћје за заступање које мора бити специјално и оверено од стране јавног бележника.


5. Услови и начин продаје:
(1) Поступак отуђења непокретности путем продаје спроводи Комисија

(2) Сви подносиоци пријаве за учешће у поступку биће позвани у року од 5 дана од дана истека рока за подношење пријава да поднесу понуду

(3) Продаја ће се извршити понуђачу који достави најповољнију понуду применом критеријума највише понуђене цене

(4) Друштво ће свим подносиоцима понуде, након спроведеног поступка доставити обавештење о избору најповољнијег понуђача, односно обавештење о обустави поступка

(5) Купопродајни уговор ће бити закључен у року од 15 дана од дана достављања обавештења о избору најповољнијег понуђача.
(6) Изабрани понуђач биће у обавези да изврши уплату купопродајне цене  непокретности у роковима и на начин који ће бити прецизно дефинисани у обавештењу о прихватању понуде које ће садржати и инструкције за уплату купопродајне цене.                                                                                                       
(7) Исплата купопродајне цене врши се у динарској противвредности по средњем званичном курсу Народне банке Србије на дан уплате

(8) Трошкови овере као и остали трошкови, пореске обавезе које прате промет предметних непокретности и друге јавне дажбине којe настају у вези са закључењем и спровођењем уговора о купопродаји непокретности падају на терет купца                  
                
(9) Купац нити учесник у поступку не може бити лице запослено у Акционарском друштву

(10) Непокретност се продаје у виђеном стању без права купца на накнадну рекламацију

(11) Акционарско друштво задржава право да одбије све понуде без обавезе образложења. 

(12) Друштво неће сносити никакву одговорност нити ће бити дужно да надокнади било какву штету коју би учесник евентуално могао да има поводом учешћа у овом поступку.




6. Додатне информације:
Све потребне информације поводом овог огласа ( текст јавног позива, образац пријаве, образац изјаве подносиоца пријаве о посети локације , образац изјаве о прихватању свих услова из јавног позива) као и увид у документацију у вези са непокретности (извод из листа непокретности) могу се добити у просторијама Друштва на адреси Милутина Миланковића 34, канцеларија број 7,  у времену од  10 до 13 часова или путем телефона број: 011/ 7621-452 , као и електронским путем на e-mail: sekretarijat@bas.rs.
Разгледање непокретности може се обавити сваког радног дана од 09. септембра  до 07. октобра 2025. године у периоду од 10 до 12 часова уз обавезну претходну најаву и идентификацију (за физичко лице – достављање фотокопије личне карте, а за представника правног лица  - овлашћење правног лица).


